Նիկոլա Մաքսիմովիչ

**Նիկոլա Մաքսիմովիչ** (, ), սերբ պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Սերբիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Սլոբոդա Ուժիցե
Պրոֆեսիոնալ ֆուտբոլիստի կարիերան Մաքսիմովիչը սկսել է Սլոբոդա Ուժիցեում։ Իր պրոֆեսիոնալ դեբյուտը նշեց 2008 թվականի օգոստոսի 17-ին՝ փոխարինման մտնելով Դինամո Վրանեի դեմ խաղում։ Առաջին հանդիպումը եվրոպական առաջնություններում անցկացրեց 2009 թվականի հուլիսի 16-ին՝ Եվրոպայի Լիգայի որակավորման 2-րդ փուլի Կաունասի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 31-ին՝ Կոլումբարայի դեմ խաղում։ 2011 թվականի մարտի 5-ին սերբը գոլի հեղինակ դարձավ Հայդուկ Կուլայի դեմ խաղում, իսկ հանդիպումն ավարտվեց 2-2 հաշվով։ Օգոստոսի 21-ին՝ Պարտիզանի դեմ խաղում նա առաջին անգամ խաղադաշտ դուրս եկավ թիմի ավագի թևկապով։ Սլոբոդա Ուժիցեի կազմում Մաքսիմովիչը անցկացրեց 70 հանդիպում՝ դառնալով 3 գոլի և 1 գոլային փոխանցման հեղինակ։

### Ցրվենա Զվեզդա
2012 թվականի ձմռանը Մաքսիմովիչը 300․000 եվրոյի դիմաց տեղափոխվեց Ցրվենա Զվեզդա։ Իր դեբյուտը ակումբի կազմում նշեց մարտի 3-ին՝ Սպարտակ Սուբոտիցայի դեմ խաղում։ Մայիսի 16-ին նա թիմի մեկնարկային կազմում խաղադաշտ դուրս եկավ Սերբիայի գավաթի եզրափակչի Բորաց Չաչակի դեմ խաղում՝ օգնելով Ցրվենա Զվեզդային հաղթել 2-0 հաշվով և նվաճել գավաթը։ 2011-12 մրցաշրջանում Մաքսիմովիչը անցկացրեց 28 հանդիպում՝ ընդգրկվելով Սերբիայի առաջնության խորհրդանշական հավաքականում։ 2012 թվականի հոկտեմբերի 20-ին սերբը գոլի և գոլային փոխանցման հեղինակ դարձավ Բորչայի դեմ խաղում՝ օգնելով իր թիմին հաղթել 7-0 հաշվով։ Ցրվենա Զվեզդայի կազմում Մաքսիմովիչը անցկացրեց 35 հանդիպում բոլոր մրցաշարերում՝ դառնալով 1 գոլի և 2 գոլային փոխանցման հեղինակ։

### Տորինո
2013 թվականի հուլիսի 23-ին Մաքսիմովիչը 1 տարվա վարձավճարով միացավ Տորինոյին։ Իր դեբյուտը նշեց հոկտեմբերի 6-ին՝ փոխարինելով Դանիլո Դ'Ամբրոզիոյին Սամպդորիայի դեմ խաղում։ Առաջին հանդիպումը թիմի մեկնարկային կազմում անցկացրեց դեկտեմբերի 15-ին՝ Ուդինեզեի դեմ խաղում։ 2014 թվականի մայիսի 27-ին Մաքսիմովիչը լրիվ տրանսֆերով տեղափոխվեց Տորինո՝ ակումբի հետ կնքելով 4 տարվա պայմանագիր։ Իր առաջին հանդիպումը Եվրոպայի Լիգայում անցկացրեց սեպտեմբերի 18-ին՝ Բրյուգգեի դեմ խաղում։ Տորինոյի կազմում անցկացրեց 3 մրցաշրջաններում Մաքսիմովիչը անցկացրեց 76 հանդիպում՝ դառնալով 4 գոլային փոխանցման հեղինակ։

### Նապոլի
2016 թվականի օգոստոսի 31-ին Մաքսիմովիչը 1 տարվա վարձավճարով միացավ Նապոլիին, ապա ակումբը գնեց նրա լրիվ տրանսֆերը 20 միլիոն եվրոյի դիմաց։ Իր դեբյուտը Նապոլիի կազմում նշեց սեպտեմբերի 28-ին՝ Բենֆիկայի դեմ Չեմպիոնների Լիգայի խաղում։ Իր առաջին գոլը խփեց հոկտեմբերի 23-ին՝ Կրոտոնեի դեմ խաղում։ 2018 թվականի հունվարի 26-ին Մաքսիմովիչը մինչև մրցաշրջանի ավարտը վարձավճարով միացավ Մոսկվայի Սպարտակին։ Իր դեբյուտը Ռուսաստանի առաջնությունում նշեց մարտի 4-ին՝ Լոկոմոտիվ Մոսկվայի դեմ խաղում։ Սպարտակի կազմում Մաքսիմովիչը անցկացրեց 11 հանդիպում։

## Միջազգային կարիերա
Մաքսիմովիչը ներկայացրել է Սերբիան մինչև 19 և մինչև 21 տարեկանների երիտասարդական հավաքականներում։ Իր դեբյուտը Սերբիայի ազգային հավաքականում նշեց 2012 թվականի մայիսի 31-ին՝ Ֆրանսիայի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 19-ի դրությամբ*

### Միջազգային վիճակագրություն
*2018 թվականի օգոստոսի 19-ի դրությամբ*

## Նվաճումներ
### Ակումբային

; Ցրվենա Զվեզդա

* Սերբիայի գավաթ․ 2011–12

### Անհատական
* Սերբիայի առաջնության խորհրդանշական հավաքական․ 2011–12

## Ծանոթագրություններ

## Արտաքին հղումներ
* Մաքսիմովիչը transfermarkt-ում
* Մաքսիմովիչը soccerbase.com-ում
* Մաքսիմովիչը WhoScored.com կայքում
* Մաքսիմովիչը Տորինոյի պաշտոնական կայքում
* Մաքսիմովիչը Նապոլիի պաշտոնական կայքում 
* Մաքսիմովիչը ՈՒԵՖԱ-ի պաշտոնական կայքում
* Մաքսիմովիչը ՖԻՖԱ-ի պաշտոնական կայքում 

Կատեգորիա:Իտալիայի լեգեոներ ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սլոբոդա Ուժիցեի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորինոյի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ